سوبر سايز مى

سوپر سايز مى ،  هوه فيلم تسجيلى (فيلم تسجيلى) أنتج سنه 2004 من تأليف و إنتاج و إخراج و بطولة مورجان سبورلوك ، الفيلم بيناقش آثار اكل الفاست فود (الوجبات السرعية) و خصوصا ماكدونالدز على الصحة. الفيلم   توثيق تجربة عملها سپورلوك بنفسه على مدار 30 يوم (من فبراير 2003) ، التجربة بتقوم انه مش حياكل و مش حيشترى اى حاجة غير من ماكدونالدز (بما فيهم الوجابات التلاته الرئيسية) و انه لو اتعرض عليه فى ماكدونالدز انه ياخد وجبة السوپر سايز (اكبر حجم) لازم يطلبها و ياكلها ، و يشوف ايه اللى حيحصل ليه بعد مرور شهر. الفيلم نجح نجاح كبير و اترشح لجايزة الاوسكر. الفيلم ده عمل ضجة كبيره فى امريكا و على مستوى العالم و خلى منظمات كتير تناقش موضوع السمنه المفرطه و اضرار ماكدونالدز و الفاست فود (الوجبات السرعية) عموما ، وده اللى خلى ماكدونالدز و بقية الشركات تقوم بحملة مضادة بتختلف مع الفيلم و حملات تسويق و علاقات سنهة مكثفه عشان تحسن صورتها للجمهور.
 التجربة 
التجربة اللى بتدور حوليها الفيلم ، اللى ابتدت فى فبراير 2003 و استمرت لمدة شهر. كان ليها شروط محددة لازم سپورلوك يلتزم بيها و يعملها على مدار ال30 يوم فترة التجربة وهم:
 انه لازم ياكل وجبات ماكدونالدز كل يوم ، بما فيهم الوجابات التلاته الرئيسية
 انه لازم يشترى و ياكل كل وجبة فى منيو (قائمة) ماكدونالدز على الاقل مرة خلال فترة التجربة.
 انه ميقدرش ياكل او يشترى اى حاجة غير من عند ماكدونالدز (بما فيهم المياه)
 انه لو اتعرض عليه انه يطلب وجبة السوپر سايز (اكبر حجم موجود) لازم يطلبها و ياكلها .(مش مسموح ليه انه يطلبها لوحده)
 انه مش حيلعب اى رياضه وقت التجربة ، وانه حيمشى بس المسافة اللى بيمشيها المواطن الامريكانى العادى و هى 5,000 خطوة فى اليوم.

 شوف كمان 
 مورجان سبورلوك

تصنيف:افلام 2004
تصنيف:افلام تسجيليه
تصنيف:افلام امريكانيه
تصنيف:افلام لغه انجليزى